Kommissionens beslutning

af 16. maj 2003

om ændring af beslutning 85/377/EØF om opstilling af en fællesskabsklassifikation af landbrugsbedrifter

(meddelt under nummer K(2003) 1557)

(2003/369/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab(1), senest ændret ved forordning (EF) nr. 1256/97(2), særlig artikel 4, stk. 4, og artikel 7, stk. 3, og

ud fra følgende betragtninger:

(1) Kommissionens beslutning 85/377/EØF(3), senest ændret ved beslutning 1999/725/EF(4), udgør grundlaget for klassificeringen af landbrugsbedrifterne efter økonomisk størrelse og driftsform, både i undersøgelserne af landbrugsbedrifternes struktur og i forbindelse med informationsnettet for landøkonomisk bogføring (INLB). Resultaterne af undersøgelserne af landbrugsbedrifternes struktur, klassificeret efter europæisk størrelsesenhed og driftsform, danner grundlag for udvælgelse og vægtning af det udsnit af landbrugsbedrifter, der skal inddrages under INLB.

(2) Ved Kommissionens forordning (EØF) nr. 2237/77 af 23. september 1977 om det bedriftsskema, der skal anvendes ved konstateringen af landbrugsbedrifternes indkomstforhold(5), senest ændret ved forordning (EF) nr. 1837/2001(6), fastsættes det, hvilke regnskabsmæssige data bedriftsskemaet skal indeholde.

(3) Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur(7), senest ændret ved Kommissionens forordning (EF) nr. 143/2002(8), indeholder en liste over de kendetegn, der skal undersøges via en række undersøgelser af landbrugsbedrifternes struktur.

(4) Strukturen i og indholdet af både bedriftsskemaet og listen over undersøgelseskendetegn i forbindelse med 2003-, 2005- og 2007-undersøgelserne er nyligt blevet ændret ved disse forordninger.

(5) Beslutning 85/377/EØF bør altså ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -

VEDTAGET FØLGENDE BESLUTNING:

Artikel 1

Bilag I og II til beslutning 85/377/EØF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. maj 2003.

På Kommissionens vegne

Franz Fischler

Medlem af Kommissionen

(1) EFT 109 af 23.6.1965, s. 1859/65.

(2) EFT L 174 af 2.7.1997, s. 7.

(3) EFT L 220 af 17.8.1985, s. 1.

(4) EFT L 291 af 13.11.1999, s. 28.

(5) EFT L 263 af 17.10.1977, s. 1.

(6) EFT L 255 af 24.9.2001, s. 1.

(7) EFT L 56 af 2.3.1998, s. 1.

(8) EFT L 24 af 26.1.2002, s. 16.

BILAG

I beslutning 85/377/EØF foretages følgende ændringer:

1) I bilag I erstattes afsnit 1, litra f), punkt 2, med følgende:

"2. Valutaenheder og afrunding

De størrelser, der ligger til grund for bestemmelsen af SDB, og selve SDB fastsættes i euro. For de medlemsstater, som ikke deltager i Den Økonomiske og Monetære Union, omregnes SDB til euro ved hjælp af de gennemsnitlige vekselkurser for den referenceperiode, der er defineret i afsnit 1, litra e), i dette bilag. Kommissionen underretter de pågældende medlemsstater om disse kurser.

SDB kan, når det anses for hensigtsmæssigt, afrundes til nærmeste multiplum af 5 EUR."

2) I bilag II foretages følgende ændringer:

a) I del B foretages følgende ændringer:

i) Litra a) erstattes med følgende:

"a) De forskellige driftsgrene

Disse driftsgrene henviser til den liste over kendetegn, der er udarbejdet til brug ved undersøgelserne af landbrugsbedrifternes struktur i 2003, 2005 og 2007; de angives ved anvendelse af koderne i bilag I til Rådets forordning (EØF) nr. 571/88(1), eller ved en kode, der dækker flere af disse kendetegn, som anført i bilag II, del C(2)."

ii) I tabel med titel "Specialiserede bedrifter - vegetabilsk produktion" erstattes linjen som, svarer til punkt 1 ("Specialiserede bedrifter, agerbrug") med følgende:

">TABELPOSITION>"

b) Del C affattes således:

i) Punkt I erstattes med følgende:

"I. Koder, der dækker flere af de kendetegn, der anvendes ved undersøgelserne af landbrugsbedrifternes struktur i 2003, 2005 og 2007

P1 Agerbrug = D/1 (blød hvede og spelt) + D/2 (hård hvede) + D/3 (rug) + D/4 (byg) + D/5 (havre) + D/6 (kernemajs) + D/7 (ris) + D/8 (andre kornarter) + D/9 (proteinafgrøder) + D/10 (kartofler) + D/11 (sukkerroer) + D/12 (rodfrugtplanter til foder) + D/23 (tobak) + D/24 (humle) + D/25 (bomuld) + D/26 (raps og rybs) + D/27 (solsikke) + D/28 (soja) + D/29 (hørfrø (oliehør)) + D/30 (andre olieholdige afgrøder) + D/31 (spindhør) + D/32 (hamp) + D/33 (andre tekstilafgrøder) + D/34 (krydder-, aroma- og lægeplanter) + D/35 (industriplanter, ikke andetsteds nævnt) + D/14a (friske grøntsager, meloner, jordbær, dyrket som markafgrøder) + D/18 (foderplanter) + D/19 (frø og plantemateriale på agerjord) + D/20 (andre agerjordskulturer) + D/22 (brakjord med braklægningstilskud, uden økonomisk udbytte) + I/1 (sekundære efterkulturer)(3).

P2 Gartneri = D/14b (friske grøntsager, meloner, jordbær, dyrket som gartneriafgrøder på friland) + D/15 (friske grøntsager, meloner, jordbær under glas) + D/16 (blomster og prydplanter på friland) + D/17 (blomster og prydplanter under glas) + I/2 (svampe).

P3 Flerårige kulturer = G/1 (plantager med frugttræer og -buske) + G/2 (citruslunde) + G/3 (olivenlunde) + G/4 (vinmarker) + G/5 (planteskoler) + G/6 (andre flerårige kulturer) + G/7 (flerårige kulturer under glas).

P4 Engarealer og græssende husdyr = F/1 (varige græs- og engarealer eksklusive græsarealer med ringe udbytte) + F/2 (græsarealer med ringe udbytte) + J/1 (hovdyr) + J/2 (hornkvæg, under et år, tyre-, stude- og kviekalve) + J/3 (tyre og stude, et år, men under to år) + J/4 (kvier, et år, men under to år) + J/5 (tyre og stude, to år og derover) + J/6 (kvier) + J/7 (malkekøer) + J/8 (andre køer) + J/9 (får) + J/10 (geder).

P5 Svin/fjerkræ med videre = J/11 (grise, hvis levende vægt er under 20 kg) + J/12 (avlssøer på 50 kg og derover) + J/13 (andre svin) + J/14 (slagtekyllinger) + J/15 (læggehøns) + J/16 (andet fjerkræ) + J/17 (hunkaniner til avl).

P11 Korn = D/1 (blød hvede og spelt) + D/2 (hård hvede) + D/3 (rug) + D/4 (byg) + D/5 (havre) + D/6 (kernemajs) + D/7 (ris) + D/8 (andre kornarter).

P12 Olieplanter = D/26 (raps og rybs) + D/27 (solsikke) + D/28 (soja) + D/29 (hørfrø (oliehør)) + D30 (andre olieholdige afgrøder).

P41 Malkekvæg = J/2 (hornkvæg under et år, tyre-, stude- og kviekalve) + J/4 (kvier, et år, men under to år) + J/6 (kvier) + J/7 (malkekøer).

P42 Kvæg = J/2 (hornkvæg under et år, tyre-, stude- og kviekalve) + J/3 (tyre og stude, et år, men under to år) + J/4 (kvier, et år, men under to år) + J/5 (tyre og stude, to år og derover) + J/6 (kvier) + J/7 (malkekøer) + J/8 (andre køer).

P51 Svin = J/11 (grise, hvis levende vægt er under 20 kg) + J/12 (avlssøer på 50 kg og derover) + J/13 (andre svin).

P52 Fjerkræ = J/14 (slagtekyllinger) + J/15 (læggehøns) + J/16 (andet fjerkræ).

P111 Korn eksklusive ris = D/1 (blød hvede og spelt) + D/2 (hård hvede) + D/3 (rug) + D/4 (byg) + D/5 (havre) + D/6 (kernemajs) + D/8 (andre kornarter).

P121 Rodfrugter = D/10 (kartofler) + D/11 (sukkerroer) + D/12 (rodfrugtplanter til foder)."

ii) Punkt II erstattes med følgende:

"II. Oversigt over sammenhængen mellem rubrikkerne i undersøgelserne af landbrugsbedrifternes struktur og rubrikkerne i bedriftsskemaet for Informationsnettet for Landøkonomisk Bogføring (INLB)

>TABELPOSITION>"

(1) EFT L 56 af 2.3.1988, s. 1.

(2) Rubrikkerne D/12 (rodfrugtplanter til foder), D/18 (foderplanter), D/21 (brakjord uden tilskud), E (køkkenhaver), F/1 (varige græs- og engarealer eksklusive græsarealer med ringe udbytte), F/2 (græsarealer med ringe udbytte) og J/11 (grise, hvis levende vægt er under 20 kg) anvendes kun i særlige tilfælde (se punkt 5 i bilag I).

(3) Sekundære efterkulturer (I/1) indgår i agerbrug (P1), og SDB for disse er lig med de tilsvarende for agerbrug.